stanford-oval/wikipedia huggingface dataset:
מוכנות לכיתה א'
הערות שוליים

↑  משרד החינוך, א' תחילה, ריכוך המעבר מהגן לבית הספר, באתר א' תחילה, ריכוך המעבר מהגן לבית הספר, ‏2018
↑  Gesell, The first five years of life, New York:Harper, 1940
↑  vygotsky, Mind and Society:The Development of Higher Psychological Processes, Cambridge, MA: MIT Press, 1978
↑  Campbell & Ramey, Effects of early intervention on intellectual and academic achievement: a follow-up study of children from low - income families, Child Development, 1994
↑  חטיבת בריאות הציבור, [תדריך לביצוע הערכות התפתחות לתינוקות ולפעוטות עד גיל שש שנים תדריך לביצוע הערכות התפתחות לתינוקות ולפעוטות עד גיל שש שנים], באתר משרד הבריאות, ‏2022
1 2  פוסטים. ארבע מיומנויות יסוד., באתר קל - קידום למידה, ‏2023
↑  מדינת ישראל, משרד החינוך, אגף א' חינוך יסודי, א' תחילה, ריכוך המעבר מהגן לבית הספר, 2019
↑  Margetts, K, Transition to school - Complexity and diversity, European Early Childhood Education Research Journal, 2002, עמ' 103–114
↑  Bronfenbrenner, U, The ecology of human development: Experiments by nature and design, Cambridge: Harvard University Press, 1979
↑  Bronfenbrenner, U, Ecology of the family as a context for human development: Research perspectives, Developmental psychology, 1986
↑  Phillips, D. A., & Shonkoff, J. P, From Neurons to Neighborhoods, The Science of Early Childhood Development, 2000
1 2  3.10-1 הרישום לגני ילדים ולבתי ספר יסודיים לקראת שנת הלימודים התשע"ה, באתר cms.education.gov.il

ארבע מיומנויות יסוד
הילד הוא חלק ממערכת משפחתית, חינוכית וקהילתית
מירלי אוורס-ויליאמס

| --- | --- |

 לידה:  17 במרץ 1933 (בת 91) ויקסבורג, ארצות הברית 
 מדינה:  ארצות הברית 
 השכלה:  מכללת פומונה  אוניברסיטת המדינה אלקורן 
 מפלגה:  המפלגה הדמוקרטית 
 בן או בת זוג:  מדגר אוורס (24 בדצמבר 1951–1963) 
 פרסים והוקרה
 מדליית ספינגארן (1998) 
 
מירלי אוורס-ויליאמס (באנגלית: Myrlie Evers-Williams שם משפחה לפני נישואין: Beasley ; נולדה ב-17 במרץ 1933) היא פעילת זכויות אזרח ועיתונאית אמריקאית שפעלה במשך למעלה משלושה עשורים כדי לחפש צדק על רצח בעלה מדגר אוורס, פעיל זכויות אזרח ב-1963. היא גם כיהנה כיושבת ראש הארגון לזכויות האזרח NAACP, ופרסמה מספר ספרים בנושאים הקשורים לזכויות אזרח ולמורשתו של בעלה. ב-21 בינואר 2013, היא קראה בטקס ההשבעה השני של ברק אובמה .
ביוגרפיה

אוורס-ויליאמס נולדה בשם מירלי לואיז ביזלי ב-17 במרץ 1933, בבית סבתה מצד אמה בויקסבורג, מיסיסיפי. היא הייתה בתם של ג'יימס ואן דייק ביזלי, שעבד בחברת משלוחים, ומילדרד וושינגטון ביזלי, שהייתה בת 16 כשמירלי נולדה. הוריה של מירלי נפרדו כשהייתה רק בת שנה. אמה עזבה את ויקסבורג אבל החליטה שמירלי צעירה מכדי לנסוע איתה. מכיוון שסבתה מצד אמה עבדה כל היום, ללא זמן לגדל ילד, מירלי גודלה על ידי סבתה מצד אביה, אנני מקיין ביזלי, ודודתה, מירלי ביזלי פולק. שתי הנשים היו מורות בית ספר והן נתנו לה השראה ללכת בעקבותיהן. מירלי למדה בבית הספר מגנוליה, למדה שיעורי פסנתר, וביצעה שירים, קטעי פסנתר או דיקלמה שירה בבית הספר, בכנסייה ובמועדונים המקומיים.
היא סיימה את לימודיה בתיכון מגנוליה (תיכון באומן) ב-1950. במהלך שנותיה בתיכון, מירלי הייתה גם חברה ב-"שאנסונונטס", מקהלת נשים מהכנסייה הבפטיסטית של מאונט הרודן בויקסבורג. בשנת 1950, מירלי נרשמה למכללת אלקורן, אחת המכללות הבודדות במדינה שקיבלה סטודנטים אפרו-אמריקאים, לפקולטה לחינוך ומגמה משנית במוזיקה. מירלי היא גם חברה באחוות "דלתא-סיגמא-תטא". ביום הראשון ללימודים פגשה מירלי והתאהבה במדגר אוורס, מוותיקי מלחמת העולם השנייה המבוגר ממנה בשמונה שנים. הפגישה שינתה את תוכניותיה ללימודים במכללה, והזוג התחתן מאוחר יותר בערב חג המולד של 1951. מאוחר יותר הם עברו לעיירה מאונד באיו, ונולדו להם שלושה ילדים, דארל קניאטה, רינה דניז וג'יימס ואן דייק. במאונד באיו עבדה מירלי כמזכירה בחברת ביטוח החיים "מגנוליה".
החיים לצידו של מדגר

כשמדגר אוורס הפך למזכיר של ה-NAACP במיסיסיפי ב-1954, מירלי עבדה לצדו. מירלי הפכה למזכירה שלו ויחד הם ארגנו מסע רישום בוחרים והפגנות זכויות אזרח. היא סייעה לו כשהוא נאבק להפסיק את הפרקטיקה של הפרדה גזעית בבתי ספר ובמתקנים ציבוריים אחרים, ובקמפיין למען זכויות הצבעה לאפרו-אמריקאים בדרום. במשך יותר מעשור, בני הזוג אוורס נלחמו למען זכויות הצבעה, גישה שווה למקומות לינה ציבוריים, ביטול ההפרדה באוניברסיטת מיסיסיפי, ולמען שוויון זכויות בכלל לאוכלוסיית האפרו-אמריקאים של מיסיסיפי. כמנהיגים בולטים של זכויות האזרח במיסיסיפי, הפכו בני הזוג אוורס ליעדים בעלי פרופיל גבוה לאלימות וטרור שדגל בפרו-הפרדה. בשנת 1962, ביתם בג'קסון, מיסיסיפי, הופצץ בתגובה לחרם מאורגן על חנויות של לבנים במרכז העיר ג'קסון. המשפחה אוימה, ואוורס הפך למטרה של הקו קלוקס קלאן. אוורס נרצח בשנת 1963 על ידי ביירון דה לה בקווית' חבר ב-"מועצת האזרחים הלבנים" (White Citizens' Council), פלג של הקו קלוקס קלאן.
בשנת 2020 הוכרז בית מדגר ומירלי אוורס כמונומנט לאומי.
לאחר מותו של בעלה

ב-1967, לאחר שחרורו של רוצח בעלה ביירון דה לה בקוויט ב-1965, היא עברה עם ילדיה לקלרמונט, קליפורניה, והתגלתה כפעילת זכויות אזרח בזכות עצמה. היא סיימה תואר ראשון בסוציולוגיה ממכללת פומונה. היא נשאה נאומים במסגרת פעילותה ב-NAACP ובשנת 1967 היא הייתה שותפה לכתיבת הספר For Us, the Living, שתיעד את חייו ופועלו של בעלה המנוח. היא גם הגישה שתי הצעות חוק לקונגרס האמריקאי שלא התקבלו. מ-1968 עד 1970, אוורס הייתה מנהלת התכנון במרכז להזדמנויות חינוכיות עבור מכללות קלרמונט .
בשנת 1970 התמודדה אוורס-ויליאמס על מקום בבית הנבחרים של ארצות הברית אך ללא הועיל.
ב־10 ביולי 1971 אוורס-ויליאמס, בלה אבצוג, בטי פרידן, שירלי צ'יזהולם, גלוריה סטיינם ועוד כ-300 נשים הקימו את הקואליציה הפוליטית הלאומית של נשים (NWPC). הקואליציה שמה לעצמה למטרה לגייס להכשיר ולתמוך בנשים השואפות להיבחר לתפקידים ציבוריים ופוליטיים בארצות הברית.
מ-1973 עד 1975, אוורס הייתה סגנית הנשיא לפרסום בחברת הפרסום הניו יורקית, זליגמן ולפז.  בשנת 1975 היא עברה ללוס אנג'לס וניהלה את המנהלת הלאומית לענייני קהילה של חברת ארק. בחברה היא הייתה אחראית לפיתוח וניהול כל התוכניות הארגוניותהנ בהן פיקוח על מימון לפרויקטים קהילתיים, תוכניות הסברה, תוכניות שותפות ציבורית ופרטית ופיתוח צוות עובדים. היא עזרה להשיג כסף לארגונים רבים כמו הקרן הלאומית לחינוך לאישה, ועבדה עם קבוצה שסיפקה ארוחות לעניים ולחסרי בית.
כבוד NAACP

בשנת 1987 מונתה לנציבת המועצה לעבודות ציבוריות על ידי ראש עיריית לוס אנג'לס, טום בראדלי. אוורס-ויליאמס הייתה האישה השחורה הראשונה שכיהנה כנציבה במועצת המנהלים, תפקיד בו כיהנה במשך 8 שנים. אוורס-ויליאמס הצטרפה לדירקטוריון ה-NAACP. עד אמצע שנות ה-90 עבר הארגון היוקרתי תקופה קשה בסימן שערוריות ובעיות כלכליות. אוורס-ויליאמס החליטה שהדרך הטובה ביותר לעזור לארגון היא לרוץ ליו"ר הדירקטוריון. היא נבחרה לתפקיד בשנת 1995, מיד לאחר מותו של בעלה השני עקב סרטן הערמונית. כיו"ר ה-NAACP, אוורס-ויליאמס פעלה לשיפור התדמית המוכתמת של הארגון. היא גם סייעה לשפר את מצבו הפיננסי, וגייסה כספים כדי להסדיר את חובות הארגון. אוורס-ויליאמס זכתה בתואר אשת השנה על ידי המגזין "Ms.". לאחר שהארגון התייצב מבחינה כלכלית, היא החליטה להסיר את התמודדותה מחדש כיו"ר בשנת 1998. באותה שנה, זכתה במדליית ספינגרן של NAACP.
הישגים

לאחר שעזבה את תפקידה כיו"ר ה-NAACP, אוורס-ויליאמס הקימה את מכון מדגר אוורס בג'קסון, מיסיסיפי, וכתבה את האוטוביוגרפיה שלה, שכותרתה Watch Me Fly: What I Learned on the Way to Becoming the Woman I Was Meant to Be (1999).  היא גם שימשה כעורכת הביוגרפיה של בעלה בשם The Autobiography of Medgar Evers: A Hero's Life and Legacy Revealed Through His Writings, Letters and Speeches (2005).
בשנת 2009, הוענק לאוורס-ויליאמס פרס החירות הלאומי מהמוזיאון הלאומי לזכויות האזרח בממפיס, טנסי .
אוורס-ויליאמס הופיעה ברשימת 100 הנשים השחורות המרתקות ביותר של המאה ה-20 של המגזין "אבוני". היא קיבלה שבעה תוארי דוקטור לשם כבוד.
ב-21 בינואר 2013, אוורס-ויליאמס נשאה את הקריאה בטקס ההשבעה השני של ברק אובמה.
בתרבות

איירין קארה גילמה את דמותה בסרט הטלוויזיה "For Us the Living: The Medgar Evers Story" משנת 1983.
וופי גולדברג גילמה את אוורס-ויליאמס בדרמה ההיסטורית "פסק דין" (1996).
בשנת 2013, גילמה גלוריה ראובן את דמותה של מירלי בסרט "Betty and Coretta" (ללא קרדיט).
"מירלי" הוא שם של שיר מאלבומה של הראפרית האמריקאית רפסודי מ-2019, שמופיע באלבומה Eve.
הערות שוליים

↑  Padgett, John. "MWP: Myrlie Evers-Williams". University of Mississippi. נבדק ב-20 באוקטובר 2011. {{cite web}}:  (עזרה)
↑  Goldsworthy, Joan. "Gale - Free Resources - Black History - Biographies - Myrlie Evers-Williams". Gale. נבדק ב-22 בנובמבר 2011. {{cite web}}:  (עזרה)
↑  "Myrlie Evers-Williams Biography - Facts, Birthday, Life Story - Biography.com". Famous Biographies & TV Shows - Biography.com. A&E Television Networks. נבדק ב-22 בנובמבר 2011. {{cite web}}:  (עזרה)
↑  Davis, Merlene. "Merlene Davis: Myrlie Evers-Williams doesn't want us to forget". Kentucky.com. נבדק ב-22 בנובמבר 2011. {{cite web}}:  (עזרה)
↑  Kay Jones, The Mississippi home of civil rights leader Medgar Evers is now a national monument, CNN, ‏6 בנובמבר 2020
↑  Jessie Carney Smith; VNR Verlag für die Deutsche Wirtschaft (1996). Notable Black American Women: book II. p. 208. ISBN 978-0810391772.
↑  Peter Dreier, Celebrating Gloria Steinem, Public Seminar, ‏2019-01-02 (באנגלית אמריקאית)
↑  University of Virginia (24 ביוני 2013). "Speakers and Guests Bios". virginia.edu. אורכב מ-המקור ב-2 ביוני 2013. {{cite web}}:  (עזרה)
↑  NAACP Spingarn Medal. (אורכב 02.08.2014 בארכיון Wayback Machine)
↑  Melinda Blau (Director) (15 בפברואר 1999). "A life of victories and hardshipst: 'Watch Me Fly'". First Chapters. CNN. נבדק ב-20 בינואר 2013. {{cite web}}:  (עזרה)
↑  Dake, Lauren (26 באוקטובר 2009). "Civil rights leader to be honored; Myrlie Evers-Williams, who makes a home in Bend, 'never gave up'". The Bulletin. Bend, OR. נבדק ב-20 בינואר 2013. {{cite news}}:  (עזרה)
↑  "Myrlie Evers-Williams: Visionary Videos". National Visionary Leadership Project: African American History. נבדק ב-20 בינואר 2013. {{cite web}}:  (עזרה)
↑  Debbie Elliott (21 בינואר 2013). "Myrlie Evers-Williams To Deliver Inaugural Invocation". npr.org. {{cite web}}:  (עזרה)
↑  Berry, Deborah Barfield (21 בינואר 2013). "Evers-Williams pays homage to 'those who came before'". USA Today. נבדק ב-24 בינואר 2013. {{cite web}}:  (עזרה)
| --- | --- |
בקרת זהויות :  GND: 1096516004  ISNI: 0000 0001 1379 774X  LCCN: n95094496  SNAC: w6nc66br  SUDOC: 094310297  VIAF: 166349310   WorldCat (עם VIAF): 166349310 
אוורס-ויליאמס בשנת 2000
אוורס-ויליאמס נושאת את הנאום בטקס ההשבעה לכהונתו השנייה של ברק אובמה ב-2013
מסת אם

קוביות של פיריט משובצות במסת־אם
מסת־אם או מטריקס של סלע היא מונח בגאולוגיה המתאר את מסת החומר הבנוי מגרגירים דקים שבו משובצים גרגרים (או גבישים) גדולים בהרבה.
מסת־האם של סלע יסוד בנויה מגבישים זעירים, לעיתים מיקרוסקופיים, שבהם משובצים גבישים גדולים בהרבה המכונים פנוקריסטים. מרקם פורפירי זה מאפיין מצב שבו המגמה מתקררת בכמה שלבים. לדוגמה, באנדזיט פורפירי משובצים פנוקריסטים גדולים של פלגיוקלז במסת־אם דקת־גרגיר. בדרום אפריקה כורים את רוב היהלומים מתוך מסת־אם של קימברליט, סלע דמוי חרסית שעברה בליה, המכונֶּה "קרקע צהובה".
מסת־האם של סלעי משקע הוא חרסית דקת־גרגיר או טין שבו משובצים גרגרים גדולים יותר.
קונגלומרט וברקציה הם שני סוגים של סלעי משקע השייכים לקבוצת הגודל המכונה רוּדיטים, שבה גודל הגרגר גדול מ-2 מילימטר. סלעים אלו נהוג למיין בכמה שיטות, כשאחת מהן היא על פי אחוז מסת־האם מכלל הסלע. לשיטה נוספת למיון סלעים אלה, המתבססת על יחסי הגודל שבין השברים הבונים את הסלע, יש קשר ישיר לאחוז מסת־האם בסלע. אם כל השברים הם באותו גודל הסלע נקרא ממוין היטב (well-sorted), ואם יש גדלים רבים הוא ממוין רע (ill-sorted). בדרך כלל סלע ממוין היטב יכיל מעט מסת־אם, בעוד שאחוז מסת־האם בסלע ממוין רע יהיה גבוה יותר.
מיתולוגיה רומנית

פט פרומוס בבול דואר של רפובליקה מולדובה
המיתולוגיה הרומנית היא אוסף המיתוסים שרווחו בקרב הרומנים. מיתולוגיה רומנית היא אחד מענפי המיתולוגיה הנוצרית, ובמרכזה עומדים עיקרי הנצרות, לפי הגרסה הרומנית, בתוספת אגדות מקומיות מהתקופה הקדם-נוצרית ואגדות המשלבות בין הנצרות ובין המיתוסים המקומיים.
את המיתוסים הרומנים אספו, עיבדו ופרסמו בצורה מסודרת המשורר וסילה אלכסנדרי, המספרים יון קריאנגה ופטרה איספירסקו. בתחום האיסוף הפולקלוריסטי התבלטו טודור פמפילה, ארתור גורוביי, סימאון מריאן, מרצ'ל אולינסקו.
בריאת העולם

לפי המיתולוגיה הרומנית, לפני הופעת האדם ואפילו לפני הופעת האל, היו רק מים שכיסו את הכל וחושך. המים היו חסרי תנועה, אך במהלך הזמן התחילה להיווצר בהם אדווה קלה שיצרה מעגלים הולכים ומתרחבים. מעגלי האדווה החלו להתנגש ביניהם וליצור גלים מקציפים, והקצף החל להצטבר במקום אחד. אל הקצף הזה הגיעו, כנראה מעולם אחר (אולי העולם שמתחת), פרפר ותולעת. במהלך הזמן הפרפר השיל את צורתו והפך לעלם יפה שהאיר את החושך – זה היה האל. גם התולעת שינתה צורה והייתה לשטן, גם הוא בדמות אדם, כמו האל, אך ללא היכולת להאיר.
תחילה חיו האל והשטן יחד ללא בעיות, אך השטן קרא לאל בתואר "אח", והאל לא הסכים לכך וקרא לשטן בתואר "לא אח". האל הפך עצמו ליונה, כדי לעוף במרומים, והשטן, בתגובה, יצר לעצמו שלושה זוגות כנפיים והתיישב במים באומרו לאל: "קח לך את השמיים ואני אקח את המים".
פעם התלונן השטן בפני האל על כך שאין לו מקום יבש ומוצק לנוח עליו. האל ציווה על השטן שיצלול למעמקי המים ויביא משם, בשם האל, חופן של אדמה. לאחר שהשטן עשה כמצוותו (כשניסה לעשות זאת שלא בשם האל, נכשלו מעשיו), לקח האל את האדמה, שהביא השטן ויצר ממנה משטח די גדול למשכבם של האל והשטן. כשהשטן חשב שהאל ישן, ניסה לגלגל אותו מהאדמה לתוך המים, אך ככל שגלגל אותו התרחבה האדמה, כדי שהאל לא יפול לתוך המים. ניסיונות השטן לגלגל את האל לכיוונים האחרים הביאו לאותן תוצאות וכך התרחב השטח היבשתי לממדיו הנוכחיים.
ראו גם

סמקה
סטאטו פאלמה
יאנה סנזיאנה
קפקאון
ספירידוש
מסגדי היפוסטיל מעץ מתקופת ימי הביניים באנטוליה

מסגדי היפוסטיל מעץ מתקופת ימי הביניים באנטוליה (בטורקית: Anadolu'nun Ortaçağ Dönemi Ahşap Hipostil Camileri) הם אתר מורשת עולמית תרבותי הכולל חמישה מסגדים סלג'וקיים באנטוליה שבנייתם מתוארכת לסוף המאה ה-13 ואמצע המאה ה-14. חמשת המסגדים הוכרזו אתר מורשת עולמית ב-17 בספטמבר 2023 במהלך המושב ה-45 של ועדת המורשת העולמית בריאד בערב הסעודית.
תיאור

המסגדים ממוקמים בחמש נפות שונות של טורקיה המשתרעות מצפון לדרום במחוז מרכז אנטוליה. יחד מעידים חמשת המסגדים על האדריכלות של ימי הביניים באנטוליה, שממחישה מומחיות מתוחכמת בשימוש בעץ כאלמנט מבני וכאלמנט דקורטיבי עיקרי.
המאפיין את כל המסגדים באתר המורשת העולמית הוא תקרות שטוחות בנויות מקורות עץ הנשענות על עמודי עץ, סגנון המכונה היפוסטיל. כותרות העמודים הם או מוקרנס או כותרות שיש (שימוש משני מחורבות הערים היווניות). קירות המסגדים בנויים מאבני גזית וטיט. במקור היו לכל המסגדים גגות עפר שטוחים, אבל עם השנים הגגות הוחלפו לגגות משופעים מכוסים בנחושת או בעופרת. לשלושה מבין המסגדים יש תוכנית מלבנית דמוית בזיליקה, בעוד שלשני מסגדים יש תוכנית ייחודית המכונה קוּפֶה (Kufe) שבהם המעברים מקבילים לקיר המחראב.
בכל המסגדים בולטת אמנות הגילוף בעץ בעיצוב הדלתות, המינברים, העמודים, הכותרות, קורות העץ של התקרה והזיזים התומכים. האמנים השתמשו בכל סוגי העצים שגדלו בסביבתם: ארז, ערער, אורן, תפוח עץ, הובנה ורוזווד. העמודים היו עשוים מעצי ארז בלבד. בולטת במיוחד עבודת האמנות על דוכן המטיף, המינבר. בנוסף, האמנים השאירו כתובות שבהן פירטו את שמם ואת תאריך היצירה.
בנוסף לאמנות הגילוף בעץ יש בכל חמשת המסגדים דוגמאות ייחודיות לעיטורים בצבע. קורות העץ והזיזים התומכים בקורות, המוקרנס בכותרות העמודים מעוטרים בציורים של צורות גאומטריות או פרחים תוך שימוש בפיגמנטים טבעיים.
ביאורים

↑  עיטור דמוי נטיפי אבן מדורגים הנקראים בעברית "עיטור נטיפות"
הערות שוליים

↑  Wooden Hypostyle Mosques of Medieval Anatolia
↑  Nomination Text at the UNESCO site, Pages 39-40
↑  "İnanç Turizmi" (בטורקית). Ministry of Culture and Tourism.
↑  "Kırk Direkli Afyonkarahisar Ulu Camii" (בטורקית). habitat.org.tr. אורכב מ-המקור ב-17 בינואר 2019. {{cite web}}:  (עזרה)
1 2  "Aslanhane Ahi Şerafettin Camii, Tarihi Mekanlar ve Eserler" (בטורקית). filozof.net.
↑  "Tarihi Aslanhane Camisi ibadete açıldı" (PDF). Atatürk Kültür Merkezi. אורכב מ-המקור (PDF) ב-2022-04-19. נבדק ב-2020-09-03.
↑  "Museums in Ankara" (בטורקית). ankara.com. אורכב מ-המקור ב-2019-01-31.
↑  "Ankara Mosques in Turkey" (בטורקית). Mymerhaba.com. אורכב מ-המקור ב-2015-10-17.
↑  Architecture page – (בטורקית)
↑  "Konya news page" (בטורקית). אורכב מ-המקור ב-2011-08-14.
מסדר ג'ון הקדוש

| --- | --- |
 
 
 פרטים
 מדינה:  בריטניה הממלכה המאוחדת
 סוג:  מסדר אבירות
 מפקד המסדר:  המונרך הבריטי
 זכאות:  אזרחי חבר העמים הבריטי, ארצות הברית והונג קונג.
 סטטוס:  מסדר פעיל
 פטרון:  צ'ארלס השלישי, מלך הממלכה המאוחדת
 יום:  24 ביוני
 נוסד:  1831
 הענקות
 מספר החברים:  כ-25,000 עמיתים
המסדר המכובד ביותר של בית החולים של ג'ון הקדוש מירושלים (באנגלית: The Most Venerable Order of the Hospital of Saint John of Jerusalem; בצרפתית: L'Ordre très vénérable de l'hôpital de Saint-Jean de Jérusalem), או בקצרה מסדר ג'ון הקדוש (באנגלית: Order of Saint John; בצרפתית: Très vénérable ordre de Saint-Jean), הוא מסדר של בריטניה הניתן לנתיני חבר העמים הבריטי, ארצות הברית והונג קונג. מטרתו הבינלאומית של המסדר היא "להקל ולמנוע חולי או פציעה, ולפעול להגברת הבריאות והרווחה של חולים ברחבי העולם".
המסדר מורכב משש דרגות ובראשו המונרך של הממלכה המאוחדת, חברים במסדר לרוב אינם משתמשים בתוארי המסדר מחוץ אליו וכמו כן אינם נחשבים אבירים, לכן גם לא מקבלים את התואר סר (Sir) או דיים (Dame).
המסדר כולל כ-25,000 עמיתים שרובם פרוטסטנטים והשאר מגיעים מזרמים אחרים בנצרות. מעבר להיותו מסדר, הוא כולל גם ארגון רפואה הפועל במספר ארצות דרך ארגונים קטנים יותר כמו ארגון אמבולנס ג'ון הקדוש (אנ') המתפקד כארגון צדקה וכחברה. המסדר גם מפעיל את בית החולים סנט ג'ון בירושלים.
דרגות

|  | מנהל\גבירת הצלב הגדול | אביר\גבירה של צדק או חסד | מפקד | קצין | עמית | אסקווייר |
| --- | --- | --- | --- | --- | --- | --- |
| דרגה באנגלית | ‏Bailiff/Dame Grand Cross | ‏Knights/Dames of Justice or Grace | ‏Commander | ‏Officer | ‏Member | ‏Esquire |
| דרגה בצרפתית | ‏Bailli/Dame grand-croix | ‏Chevallier/Dame de justice ou grâce | ‏Commandeur | ‏Officier | ‏Membre | ‏Ecuyer |
| תואר הנוסף לשם | ‏GCStJ | ‏KStJ/DStJ | ‏CStJ | ‏OStJ | ‏MStJ | ‏EsqStJ |
מכון השפה הרוסית

| --- | --- |
 מבנה המכון במוסקבה
 גוף פיקוח על לשון
 על שם:  Viktor Vinogradov 
 תקופת הפעילות:  שנת 1783 - האקדמיה הרוסית   משנת 1841 - חלק מהאקדמיה למדעים   שנת 1944 - מכון השפה הרוסית – הווה
 קמפוס:  רחוב וולחונקה 18/2ד'
 בעלי תפקידים
 נשיא:  מריה קאלנצ'וק
 סגל:  135 
 מיקום
 מיקום:  מוסקבה
 מדינה:  רוסיה רוסיה
 קואורדינטות:  55°44′42″N 37°36′10″E﻿ / ﻿55.745083333333°N 37.602861111111°E﻿ / 55.745083333333; 37.602861111111
 /http://www.ruslang.ru
  (למפת מוסקבה מוגדלת) מכון השפה הרוסית(למפת מוסקבה רגילה) מכון השפה הרוסית
 
מכון השפה הרוסית על שם ויקטור וינוגראדוב (ברוסית: Институт русского языка имени В. В. Виноградова РАН) הוא גוף של האקדמיה הרוסית למדעים, האחראי הרשמי לפיקוח על השפה הרוסית, בדומה לתפקידה של האקדמיה הצרפתית או האקדמיה ללשון העברית. בראש המכון עומדת מריה קאלנצ'וק מאז 2017.
המטרות העיקריות של המכון - פיתוח ויישום תקנים של השפה הרוסית; הכנסת חידושים בשפה הרוסית מבחינה נורמטיבית; וקודיפיקציה של השפה הספרותית במילונים, דקדוק, ובספרי עיון על תרבות הדיבור.
פרויקטים מרכזיים של המכון

המכון ייסד את הגוף הלאומי של השפה הרוסית - שהוא אוסף אלקטרוני של אוצר המילים והדקדוק, כמו גם אוסף של מחקרים מדעיים. נפתח ב-2004.
עיתון מדעי בינלאומי בשם "השפה הרוסית באור מדעי" (Русский язык в научном освещении), שנוצר כדי לתאם את המחקר בתחום לימודי רוסית בת זמננו.
הפניה של שירות בשפה הרוסית, שנועד לייעץ ליחידים וארגונים על השימוש הנכון בביטויים רוסיים.
כמו כן, פרסם המכון מגזין מדע פופולרי בשם "השפה הרוסית" (Русская речь), שהוא אוסף ספרי מדע פופולרי, מילונים ואנציקלופדיות.
היסטוריה > האקדמיה הרוסית

האקדמיה הרוסית שנודעה גם בשם האקדמיה הרוסית הקיסרית ( Императорская Российская академия, Российская академия) הוקמה ב-30 בספטמבר 1783 ביוזמתה של יקתרינה דשקובה ויקתרינה הגדולה כמוסד ללימוד מדעים הומניטאריים ופילולוגיים. כהשראה לאקדמיה הייתה האקדמיה הצרפתית.
יקתרינה דשקובה הייתה לנשיאת האקדמיה כאשר למזכיר מונה איוואן לפיוחין. האקדמיה הורכבה מ-60 חברים שישיבותיה הראשונות נערכו בביתה של דשקובה. כחצי שנה לאחר הקמת האקדמיה נערכה ישיבה שבמסגרתה הוכנסה אל השפה הרוסית אות חדשה - האות Ë. באותה עת האקדמיה עבדה גם על מילון האקדמיה הרוסית (Словарь Академии Российской) שהעבודה עליו החלה ב-1783 ונמשכה 11 שנים.
האקדמיה פעלה לשחזור ושימור מסמכים היסטוריים ברוסית, האקדמיה אף הוציאה את מילון הרוסית הכנסייתית והאקדמיה פרחה מאוד בתקופתו של אלכסנדר שישקוב שהנהיג את האקדמיה מ-1813 ועד מותו ב-1841.
לאחר מותו של שישקוב, הצאר ניקולאי הראשון חתם ב-19 באוקטובר 1841 על צו למיזוג האקדמיה הרוסית עם האקדמיה הקיסרית למדעים של סנקט פטרבורג והאקדמיה הפכה למחלקה 2 - המחלקה ללשון הרוסית. מספר האקדמאים הורד ל-16 ושאר 35 החברים הפכו לחברי כבוד באקדמיה למדעים עצמה.
היסטוריה > האקדמיה הרוסית > נשיאי האקדמיה

יקתרינה דשקובה (1783-1796), במקביל גם נשיאת האקדמיה הפטרבורגית למדעים
פאבל באקונין (1796-1801), במקביל גם נשיא האקדמיה הפטרבורגית למדעים עד 1798
אנדריי נארטוב (1801-1813)
אלכסנדר שישקוב (1813-1841)
היסטוריה > מכון השפה הרוסית

לאחר מיזוג האקדמיה עם האקדמיה הרוסית למדעים, לא היה ברוסיה גוף נפרד לפיקוח על הלשון וכך היה המצב גם לאחר מלחמת האזרחים ברוסיה. בתקופת מלחמת העולם השנייה הוחלט להקים את מכון השפה הרוסית כחלק מהאקדמיה הסובייטית למדעים וב-1944 הוקם מכון השפה הרוסית שהוכפף לאקדמיה הסובייטית למדעים.
ב-1991 האקדמיה הסובייטית הפכה לאקדמיה הרוסית למדעים כשמכון השפה הרוסית ממשיך להתקיים גם היום כגוף עיקרי לפיקוח על השפה הרוסית.
היסטוריה > מכון השפה הרוסית > ראשי המכון

סרגיי אובנורסקי (1944-1950)
ויקטור וינוגרדוב (1958-1968)
פדוט פילין (1968-1982)
ולנטין וומפרסקי (1982)
יורי קראולוב (1982-1996)
אלכסנדר מולדובאן (1997-2017)
מריה קאלנצ'וק (מ-2017)
יקתרינה דשקובה, מייסדת האקדמיה הרוסית
מיקל ברידג'ס

| --- | --- |

ברידג'ס בשנת 2023
 לידה:  30 באוגוסט 1996 (בן 28) פילדלפיה שבפנסילבניה, ארצות הברית
 עמדה:  קלע, סמול פורוורד
 גובה:  1.98 מטר
 מספר:  1
 מכללה:  אוניברסיטת וילאנובה
 דראפט:  בחירה עשירית, 2018 פילדלפיה 76'
 קבוצות כשחקן
 2018–2023   2023–2024   2024–:  פיניקס סאנס   ברוקלין נטס   ניו יורק ניקס
 הישגים כשחקן
 חמישיית ההגנה של העונה (2022)  2 זכיות באליפות ליגת המכללות (2016, 2018)
מִיקֵל ברידג'ס (באנגלית: Mikal Bridges; נולד ב-30 באוגוסט 1996) הוא כדורסלן אמריקאי המשחק בקבוצת בניו יורק ניקס מליגת ה-NBA. גובהו 1.98 מטרים והוא משחק בעמדות הקלע והסמול פורוורד. זכה פעמיים באליפות ליגת המכללות בכדורסל כשחקן אוניברסיטת וילאנובה, בשנים 2016 ו-2018.
נעורים וקריירת מכללות

ברידג'ס נולד בפילדלפיה שבפנסילבניה, ולמד ב'תיכון גרייט ואלי' ביחד עם בן דודו מיילס שבעיר מאלוורן הסמוכה. בגיל 15 החל להשקיע בקריירת המשחק שלו ככדורסלן, לאחר שגבהּ תוך מספר חודשים בכ-8 סנטימטרים לגובה 1.98 מטרים.
לאחר לימודיו התיכוניים החל ללמוד באוניברסיטת וילאנובה הצמודה לפילדלפיה. בשנתו הראשונה באוניברסיטה בחר שלא לשחק בקבוצת הכדורסל, ובמקום זאת עזר לצוות האימון של הקבוצה כסקאוט. בשנה העוקבת הצטרף לסגל הקבוצה, וזכה עמה באליפות ליגת המכללות לאחר שקלע כ-6.4 נקודות למשחק כשחקן ספסל. בעונתו השנייה בווילאנובה הציג שיפור בשני צידי המגרש והפך לאחד משחקני ההגנה המוערכים בליגת המכללות, אך קבוצתו הפסידה במפתיע כבר בסיבוב השני של טורניר האליפות.
בעונתו השלישית והאחרונה בקבוצת האוניברסיטה הוביל אותה, לצד הגארדים ג'יילן ברנסון ודונטה דיווינצ'נזו, לזכייה נוספת באליפות המכללות. לאורך העונה קלע 17.7 נקודות בממוצע למשחק, ובמשחק הגמר מול אוניברסיטת מישיגן קלע 19 נקודות.
בסיום אותה עונה, שהייתה הרביעית שלו באוניברסיטה, הודיע ברידג'ס כי החליט לוותר על שנת הלימודים האחרונה שהיה זכאי לה, על מנת להעמיד את עצמו לבחירה בדראפט ה-NBA.
קריירה מקצועית

בדראפט ה-NBA‏ 2018 נבחר ברידג'ס על ידי פילדלפיה 76' בבחירה העשירית, ומיד הועבר בטרייד לפיניקס סאנס. ברידג'ס שותף בכל 82 משחקי קבוצתו בעונת הבכורה שלו, וקלע במהלכם 8.3 נקודות בממוצע למשחק.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | וילאנובה | 40 | 0 | 20.3 | 0.521 | 0.299 | 0.787 | 3.2 | 0.9 | 1.1 | 0.7 | 6.4 |
| 2016/2017 | וילאנובה | 36 | 33 | 29.8 | 0.549 | 0.393 | 0.911 | 4.6 | 2.0 | 1.7 | 0.9 | 9.8 |
| 2017/2018 | וילאנובה | 40 | 40 | 32.2 | 0.514 | 0.435 | 0.851 | 5.3 | 1.9 | 1.5 | 1.1 | 17.7 |

| קריירה |  | 116 | 73 | 27.3 | 0.525 | 0.400 | 0.845 | 4.3 | 1.6 | 1.4 | 0.9 | 11.3 |